als_Latn dik_Latn sag_Latn
Pëllumb Karameto këshilltar apo “taksidar” i arsimit shqiptar?!
Nga Gazeta Telegraf - Enj Sht 18 2014, 2:49 pm
Kur Rama deklaroi se me ardhjen në pushtet të Rilindjes, nuk do të ketë më fabrika diplomash, të gjithë e morën me humor dhe një pjesë e tyre e konsideruan si shou të Kryeministrit shqiptar. Madje, disa menduan se ku do venë këta qindra studentë që do largohen nga mbyllja e shkollave. Por, nuk thonë kot ‘dardha e ka bishtin prapa’ . Koha tregoi se, këto shkolla, fabrika diplomash që turpëruan arsimin shqiptar kudo në botë me skandalet e tipit “Bossi”, u mbyllën. Studentët u sistemuan dhe Edi Rama triumfoi duke marrë vlerësimet jo vetëm të shqiptarëve, por edhe të ndërkombëtarëve sikurse ishte dje optimizmi i shprehur nga Banka Botërore. Një këshilltar me emrin Pëllumb, por me mbiemër Karameto dhe që shkruan libra shkollorë, beniamin i qeverisë “Berisha” thotë se, është i “besuari” i ministres Nikolli ose Shefes së kabinetit, ish -zv/ministres së Financave që figuronte në 11 borde. Ne do merremi dhe do nxjerrim sheshit të gjithë mënyrën dhe faktin se sa libra janë shtypur, ku janë shpërndarë, pse janë dhënë gjatë trajnimit të mësuesve me “detyrim” dhe sa taksa ka paguar Karameto. Do merremi edhe me lidhjet e tij me Bardhyl Musain, ish- këshilltarin e Berishës për Arsimin dhe bashkëshorten e tij ish-nëndrejtoren e shkollës “Dora D’Istria” në kohën e PD-së, por që çuditërisht vazhdon edhe sot nën/drejtore me raporte, të cilat duhen verifikuar me komision ligjor të veçantë. Të mbash këta njerëz në punë, kur qindra arsimtarë janë hedhur rrugëve nga Berisha, vetëm e vetëm se piketoheshin si socialistë është një turp. Duhet urgjentisht të verifikohet prezenca e sajë në punë dhe grupimet e tmerrshme, të cilat pasi kanë filluar të organizohen për të prishur imazhin e Rilindjes dhe të ideve për profesionalizëm të hedhura nga Kryeministri Rama. Ku e gjen të drejtën këshilltari KARAMETO, që pa autorizime kontrolli dhe plane pune mbledh dhe krijon celula me prindërit e fëmijëve si pararojë e protestave me sebepin e kushteve të dobëta në shkolla. A e di ky Karameto se, Rilindja sapo mbushi vitin dhe gjatë këtij viti po punon me përkushtim, megjithë, katrahurën që trashëgoi nga përvoja e shokut të tij Bardhyl, ish –këshilltar i Berishës. Do ishte mirë që ky zotëri të kërkonte ambiente luksi në kohen e Saliut, sepse tani Rilindja di se ç’bën, por sigurisht, nuk bënë marrëzitë e këtij zotërie që vete dhe mbledh skutave familjarë si pararojë të një proteste të ardhshme të orientuar nga selia e SHQUP-it. Ky zotëri duhet të merret dhe të orientoje me udhëzime shkollat e Tiranës dhe mbarë Shqipërisë dhe jo të merret me interesat e ngushta dhe cinike personale dhe partiake të Saliut. Ashtu sikurse funksionon sektori i orëve të fizkulturës në MAS me programe dhe ide që i ka zili edhe shkolla europiane ashtu duhet të punojnë edhe derdimenët, që vijnë vërdallë në oborret e shkollave si dikur Robert Çamçakëzi. Nëse ai ka suport një të afërm me vlera realisht në PS, K. Londo, e cila është mësuese në të njëjtën shkollë, ku është edhe bashkëshortja e Bardhylit, kjo nuk do të thotë se këta duhet të flasin në emër dhe llogari të Kryeministrit Edi Rama. Shkolla ka nevojë për njerëz punëtorë dhe jo matrapazë që në këmbim të zbutjes së kontrollit marrin nga një qokë me vete kur ikin. Shpresojmë që falangave të ish- pushtetit të kaluar t’u tregohet vendi dhe ministrja Nikolli duhet të reagojë me ashpërsinë që ligji dhe vota e Rilindësve ua besoi këtë mision… Ne si prindër kërkojmë normalitet dhe jo kulisa që shkatërrojnë shkollën dhe e politizojnë atë, padrejtësisht. Rilindja është shpresa e vetme për t’i kthyer autoritetin e nëpërkëmbur arsimit shqiptar.
als_Latn als_Latn als_Latn